આજનો દિવસ ક્રિકેટ પ્રેમીઓ માટે સારો રહ્યો કારણકે એશિયન ઇંસ્ટીટ્યુટ ઓફ ટેકનોલોજી ગ્રાઉંડમાં રમાયેલ એશિયાઇ ક્રિકેટ પરિષદ ( એસીસી ) ની મહિલા ટી - 20 એશિયા કપ મેચમાં ટીમ ઇંડિયાએ નેપાળને 99 રનથી હરાવી દીધી છે . ભારતીય મહિલા ટીમે નેપાળને 21 રનના લઘુત્તમ સ્કોર પર સમેટ્યા બાદ 99 રનથી શાનદાર જીત મેળવી છે . આ જીતની સૌથી ખાસ વાત એ રહી કે મહિલા ટીમની કોઇ પણ બોલરે 10 થી વધુ રન આપ્યા નહિ . આની સાથે સાથે નેપાળની મહિલા ક્રિકેટ ટીમે ટી - 20 એશિયા કપમાં ભારતની સામે રમાયેલ મેચમાં એક દાવમાં સૌથી ઓછો સ્કોર બનાવવાનો અણગમતો રેકોર્ડ પોતાના નામે કરી લીધો છે . જો કે ટીમ ઇંડિયા પહેલા જ આ ટુર્નામેંટના ફાઇનલમાં પહોંચી ગઇ છે . તેણે ગુરુવારે શ્રીલંકાની ટીમને 52 રનથી હરાવી હતી . ભારત તરફથી ભારતીય બોલરોએ જબરદસ્ત પ્રદર્શન કર્યુ હતુ . તમને જણાવી દઇએ કે ટોસ હાર્યા બાદ પહેલા બેટિંગ કરવા ઉતરેલી ટીમ ઇંડિયાએ નિર્ધારિત ઓવરોમાં 5 વિકેટના નુકશાન પર 120 રન બનાવ્યા હતા . જેના જવાબમાં નેપાળની ટીમ ભારતીય બોલરોનો સામનો કરી શકી નહિ અને 21 રનમાં જ ઓલઆઉટ થઇ ગઇ . આ દાવમાં ભારત માટે પૂનમ યાદવે સૌથી વધુ ત્રણ વિકેટ લીધી . જ્યારે અનુજા પાટિલ અને સબ્બીનેની મેઘનાએ બે - બે વિકેટ લીધી . દમદાર પ્રદર્શન કરનાર શિખા પાંડેને પ્લેયર ઓફ ધ મેચ બનાવવામાં આવી .